# Shimanami Tasogare

Shimanami Tasogare (en japonès しまなみ誰そ彼) és una sèrie de manga japonesa escrita i il·lustrada per Yuhki Kamatani. La història és protagonitzada per Tasuku Kaname, un adolescent gai que troba altres persones LGBT. El manga va ser publicat periòdicament a la revista Hibana de Shogakukan de 2015 a 2017 i a l'aplicació mòbil Manga One de 2017 a 2018. L'editorial va recopilar els capítols en quatre volums amb el segell editorial Big Comics Special. Ha estat llicenciat a diversos països.

## Argument

Tasuku Kaname és un adolescent acabat d'arribar amb la seva família a la ciutat d'Onomichi, situada a la prefectura d'Hiroshima. La situació sembla anar bé a la nova escola fins que els seus companys de classe comencen a burlar-se d'ell per ser homosexual. Desesperat, intenta suicidar-se, però en aquell moment coneix una misteriosa dona que conegui un grup de persones amb problemes no gaire diferents del seu.

## Publicació

El manga va començar a publicar-se periòdicament a la revista seinen Hibana, de l'editorial Shogakukan', de març de 2015 a agost de 2017. La revista va desaparèixer del mercat l'agost de 2017, la publicació de Shimanami Tasogare va passar a fer-se en format digital a l'aplicació Manga ONE a partir del mes de setembre. El manga va quedar acabat el maig de 2018. El manga ha estat recopilar en un total de 4 volums tankobon.
El manga ha estat llicenciat en anglès per Seven Seas Entertainment, en castellà per Ediciones Tomodomo a Espanya, en italià per J-Pop Manga a Itàlia, i en francès per Akata Éditions a França.
| Vol. | Publicació | ISBN |
| 1 | 11 de desembre de 2015 | 978-4-09-187419-1 |
| 2 | 12 d'octubre de 2016 | 978-4-09-189276-8 |
| 3 | 15 de novembre de 2017 | 978-4-09-189740-4 |
| 4 | 19 juliol de 2018 | 978-4-09-860040-3 |

## Crítica

En la seva crítica del manga, Erica Friedman, fundadora de Yuricon, va descriure la narrativa de l'obra com crucial per a la joventut homosexual japonesa. Rachel Torn, de la Facultat de Manga de la Universitat Seika de Kyoto, l'ha descrit com una de les obres més realistes de la realitat de moltes persones LGBT al Japó.

## Referències

* 1 2 3 «Sombras sobre Shimanami de Yuhki Kamatani» (en castellà). Ediciones Tomodomo. [Consulta: 1r novembre 2020].
* 1 2 «Our Dreams At Dusk: Shimanami Tasogare (manga)» (en anglès). Anime News Network. [Consulta: 1r novembre 2020].
* ↑ Ressler, Karen. «Hibana Magazine's Individual Series' Plans Announced» (en anglès). Anime News Network, 06-08-2017. [Consulta: 1r novembre 2020].
* ↑ Ressler, Karen. «Seven Seas Licenses Yuhki Kamatani's Shimanami Tasogare Manga» (en anglès). Anime News Network, 29-06-2018. [Consulta: 1r novembre 2020].
* ↑ «Oltre le Onde - Shimanani Tasogare» (en italià). J-Pop Manga. Arxivat de l'original el 10 d’octubre 2019. [Consulta: 1r novembre 2020].
* ↑ «Éclat(s) d'Âme» (en francès). Akata Éditions. [Consulta: 1r novembre 2020].
* ↑ «しまなみ誰そ彼　１» (en japonès). Shogakukan. [Consulta: 1r novembre 2020].
* ↑ «しまなみ誰そ彼　２» (en japonès). Shogakukan. [Consulta: 1r novembre 2020].
* ↑ «しまなみ誰そ彼　３» (en japonès). Shogakukan. [Consulta: 1r novembre 2020].
* ↑ «しまなみ誰そ彼　４» (en japonès). Shogakukan. [Consulta: 1r novembre 2020].
* ↑ Friedman, Erica. «LGBTQ Manga: Shimanami Tasogare, Volume 1 (しまなみ誰そ彼 1)» (en anglès). Yuricon, 08-08-2017. [Consulta: 1r novembre 2020].
* ↑ Kaiser, Vrai. «Chatty AF 21: Wandering Son Retrospective» (en anglès). Anime Feminist, 03-09-2017. [Consulta: 1r novembre 2020].